**KÚPNA ZMLUVA č. [●]**

uzavretá v súlade s ustanoveniami § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zmluva**“ alebo „**kúpna zmluva**“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pre časť 1 predmetu zákazky)

**Čl. 1**

**Zmluvné strany**

1. **Kupujúci**:

Názov: **Onkologický ústav sv. Alžbety, s.r.o.**

Sídlo: Heydukova 10, 812 50 Bratislava

Štatutárny orgán: RNDr. Ing. Pavol Švec, CSc., konateľ

IČO: 35 681 462

DIČ: 2020812343

IČ DPH: SK2020812343

Bankové spojenie: Slovenská sporiteľňa, a.s.

IBAN: SK96 0900 0000 0001 7034 8026

BIC kód: GIBASKBX

Register: Obchodný register Okresného súdu Bratislava I, oddiel: Sro, vložka č.: 10184/B

Kontaktná osoba: [●], tel.: [●], e-mail: [●]

(ďalej ako **„Kupujúci“**)

**a**

2. **Predávajúci**:

Obchodné meno: [●]

Sídlo: [●]

Právna forma: [●]

Štatutárny orgán: [●]

IČO: [●]

DIČ: [●]

IČ DPH: [●]

Bankové spojenie: [●]

IBAN: [●]

BIC kód: [●]

Register: [●]

Kontaktná osoba: [●], tel.: [●], e-mail: [●]

(ďalej ako **„Predávajúci“**)

(Kupujúci a Predávajúci ďalej spoločne len „**zmluvné strany**“ alebo každý samostatne aj ako „**zmluvná strana**“)

**Čl. 2**

**Východiskové podklady a údaje**

1. Kupujúci a Predávajúci uzatvárajú túto zmluvu v zmysle § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) v spojení s § 3 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
2. Táto zmluva bola uzavretá ako výsledok realizovanej verejnej súťaže na dodanie tovarov: „Nákup medicínskeho zariadenia SPECT/CT (gama kamery) pre Onkologický ústav sv. Alžbety a Univerzitnú nemocnicu Martin“ vyhlásenej zverejnením oznámenia vo Vestníku verejného obstarávania č. [●] dňa [●] pod značkou [●] a v elektronickom prostriedku JOSEPHINE a následnej elektronickej aukcie, ako postupu zadávania nadlimitnej zákazky podľa zákona o verejnom obstarávaní (ďalej len „verejné obstarávanie“).

**Čl. 3**

**Predmet zmluvy**

1. Predmetom tejto zmluvy je

- zo strany Predávajúceho záväzok dodať pre potreby Kupujúceho medicínske zariadenie: hybridný systém SPET/CT (ďalej len „medicínske zariadenie“) na základe špecifikácie, uvedenej v bode 2. tohto článku zmluvy, vrátane dovozu, inštalácie, zaškolenia pracovníkov, dokumentácie a plnení, uvedených v bode 3. tohto článku zmluvy, a to v požadovanej akosti, množstve, riadne a včas a previesť na Kupujúceho vlastnícke právo k tomuto medicínskemu zariadeniu,

- zo strany Kupujúceho záväzok zaplatiť Predávajúcemu dohodnutú cenu podľa čl. 5 kúpnej zmluvy za riadne a včasné dodanie predmetu zmluvy vo výške a za podmienok stanovených touto zmluvou,

- záväzok Kupujúceho pripraviť priestory, tzn. povinnosť demontovať pôvodné zariadenie a sprístupniť prázdne priestory, v ktorých bude inštalovaný predmet zmluvy tak, aby Predávajúci mohol pristúpiť k bezodkladnej inštalácii predmetu zmluvy v súlade s čl. 4 tejto zmluvy.

1. Podrobná špecifikácia medicínskeho zariadenia, je uvedená v opise predmetu zákazky, použitom vo verejnom obstarávaní, a vlastnom návrhu plnenia predmetu zákazky, predloženým Predávajúcim v rámci verejného obstarávania, ktoré spolu tvoria prílohu č. 1 tejto zmluvy ako aj v návrhu na plnenie kritérií na vyhodnotenie ponúk, predloženým Predávajúcim v rámci verejného obstarávania, ktorí tvorí prílohu č. 3 tejto zmluvy.
2. Neoddeliteľnou súčasťou predmetu plnenia tejto zmluvy je aj
3. doprava na miesto dodania,
4. inštalácia,
5. elektrické revízie 1 x ročne,
6. skúška funkčnosti zariadenia,
7. spustenie medicínskeho zariadenia do prevádzky,
8. odovzdanie dodacieho listu spolu s preberacím protokolom,
9. odovzdanie technickej dokumentácie v slovenskom jazyku,
10. odovzdanie vyhlásenia o zhode a CE certifikátu v súlade s príslušnými technickými normami,
11. odovzdanie návodu na obsluhu zariadenia a kompletnej užívateľskej dokumentácie v slovenskom jazyku,
12. zaškolenie personálu do obsluhy medicínskeho zariadenia,
13. stavebné úpravy miestnosti súvisiace s inštaláciou medicínskeho zariadenia,
14. odstraňovanie porúch, poskytovanie pravidelnej preventívnej údržby medicínskeho zariadenia počas záruky a záručný servis,
15. pravidelná aktualizácia softvéru.
16. Predávajúci vyhlasuje, že je vlastníkom medicínskeho zariadenia, je oprávnený s ním nakladať za účelom jeho predaja podľa tejto zmluvy, a zároveň vyhlasuje, že medicínske zariadenie nie je zaťažené právami tretích osôb. Predávajúci rovnako vyhlasuje, že medicínske zariadenie tvoriace predmet zmluvy je originálne, nové, nepoužité a nerepasované.

**Čl. 4**

**Miesto a termín plnenia**

1. Medicínske zariadenie na základe špecifikácie, uvedenej v bode 2. čl. 3 zmluvy vrátane plnení uvedených v bode 3. písm. a) až m) čl. 3. zmluvy sa zaväzuje Predávajúci dodať Kupujúcemu do 6 mesiacov odo dňa nadobudnutia účinnosti tejto zmluvy. Miestom plnenia predmetu zmluvy/miestom dodania, inštalácie a montáže medicínskeho zariadenia je Onkologický ústav sv. Alžbety, Heydukova 10, 812 50 Bratislava.
2. Predávajúci je povinný odovzdať predmet zmluvy Kupujúcemu riadne, včas, s odbornou starostlivosťou, zabezpečiť jeho inštaláciu na dohodnutom mieste plnenia zmluvy, zabezpečiť vykonanie potrebných kontrol a revízií pred uvedením medicínskeho zariadenia do prevádzky, zaškoliť obsluhu Kupujúceho, zabezpečiť ekologickú likvidáciu vzniknutého odpadu, odovzdať dokumentáciu a Kupujúcemu umožniť s predmetom zmluvy nakladať (t. j. medicínske zariadenie prevziať) a Kupujúci je povinný tento predmet zmluvy prevziať a poskytnúť Predávajúcemu potrebnú súčinnosť. Kupujúci je povinný prevziať predmet zmluvy, aj v prípade ak má drobné vady a nedorobky, ktoré nebránia užívaniu predmetu zmluvy. Tieto drobné vady a nedorobky musia byť nepodstatné, odstrániteľné, nesmú znížiť kvalitu vykonávaných úkonov počas vyšetrenia, a musia byť špecifikované v Protokole o odovzdaní a prevzatí medicínskeho zariadenia (ďalej len „Preberací protokol“) spolu s uvedením lehoty na ich odstránenie.
3. Oprávnenou osobou Kupujúceho je štatutárny zástupca.
4. Oprávnenou osobou Predávajúceho s kontaktnými údajmi pre potreby plnenia tejto zmluvy je meno a priezvisko: [●], funkcia: [●], tel.: [●], e-mail: [●] .
5. Prípadnú zmenu údajov o oprávnených osobách, alebo kontaktoch uvedených v predchádzajúcom bode tejto zmluvy je Predávajúci povinný bezodkladne oznámiť Kupujúcemu bez povinnosti uzatvoriť dodatok tejto zmluvy.

**Čl. 5**

**Cena**

1. Cena za predmet zmluvy je stanovená na základe zrealizovaného postupu verejného obstarávania, vzájomnou dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, pričom cena predložená v ponuke Predávajúceho je záväzná pre zmluvné strany počas celého obdobia trvania tejto zmluvy.
2. Celková zmluvná cena predmetu zmluvy v rozsahu podľa čl. 3. tejto zmluvy je stanovená na základe cenovej ponuky úspešného uchádzača v procese verejného obstarávania, ktorým sa stal Predávajúci, a ktorá je zhodná s prílohou č. 3 tejto zmluvy, ktorú tvorí Návrh uchádzača na plnenie kritérií na predmet zákazky/zmluvy z ponuky úspešného uchádzača.

Celková cena v EUR bez DPH: [●] EUR

Sadzba DPH: [●] %

Výška DPH v EUR: [●] EUR

Celková cena v EUR s DPH: [●] EUR

( slovom: [●] )

1. Celková cena za predmet zmluvy je pevná, zahŕňa cenu medicínskeho zariadenia, clo, náklady na dopravu, náklady na vyloženie, vybalenie, montáž, inštaláciu medicínskeho zariadenia a jeho uvedenie do prevádzky, dokumentáciu, softvér, aktualizáciu softvéru, licencie, zaškolenie zamestnancov ako aj všetky náklady na služby s tým súvisiace, spojené so splnením záväzkov podľa tejto zmluvy a Predávajúci nemá nárok na zvýšenie ceny.
2. Predávajúci má povinnosť upraviť cenu v prípade zmeny daňových predpisov, ktoré budú mať priamy vplyv na výšku ceny.

**Čl. 6**

**Platobné podmienky**

1. Kupujúci neposkytuje preddavok ani zálohovú platbu na dodanie predmetu zmluvy.
2. Cenu za dodanie predmetu zmluvy podľa bodu 2. čl. 5 zmluvy uhradí Kupujúci Predávajúcemu po protokolárnom prevzatí medicínskeho zariadenia na základe faktúry, ktorej súčasťou budú prílohy - Preberací protokol a dodací list podpísané Kupujúcim.
3. Predávajúci zodpovedá za správnosť a úplnosť faktúry, ktorá musí mať náležitosti daňového dokladu v zmysle § 74 zák. č. 222/2004 Z. z. o dani z pridanej hodnoty v platnom znení. Faktúra s prílohami musí byť Kupujúcemu doručená v 3 origináloch.
4. V prípade, že faktúra nebude obsahovať náležitosti uvedené v tejto zmluve, alebo bude chybne vystavená, Kupujúci je oprávnený vrátiť ju Predávajúcemu na doplnenie. Nová lehota splatnosti začne plynúť doručením doplnenej faktúry Kupujúcemu.
5. Lehota splatnosti faktúry je 60 dní odo dňa jej doručenia Kupujúcemu. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.
6. Platba bude vykonaná bezhotovostným platobným stykom na účet Predávajúceho a za deň úhrady faktúry sa považuje deň odpísania fakturovanej čiastky z účtu Kupujúceho v prospech účtu Predávajúceho.

**Čl. 7**

**Zmluvné pokuty a úroky z omeškania**

1. V prípade, že Predávajúci je s dodávkou medicínskeho zariadenia v omeškaní podľa termínu dohodnutého v tejto zmluve, je Kupujúci oprávnený fakturovať zmluvnú pokutu vo výške 0,05 % z ceny nedodaného plnenia bez DPH, s ktorým je Predávajúci v omeškaní, a to za každý deň omeškania, maximálne však do výšky 100 % z kúpnej ceny medicínskeho zariadenia bez DPH v tejto kúpnej zmluve.
2. V prípade omeškania Kupujúceho so zaplatením ceny za dodanie predmetu zmluvy alebo jej časti, je Predávajúci oprávnený uplatniť si voči Kupujúcemu z nezaplatenej sumy úrok z omeškania v zmysle príslušných ustanovení Obchodného zákonníka.
3. Zaplatenie zmluvnej pokuty nezbavuje Predávajúceho povinnosti dodať príslušné omeškané plnenie v zmysle tejto zmluvy.
4. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 60 dní odo dňa jej doručenia druhej zmluvnej strane.
5. Uplatnením zmluvnej pokuty nie je dotknutý nárok ani jednej zmluvnej strany na náhradu škody, vrátane ušlého príjmu (vrátane nezrealizovaných objednaných výkonov), spôsobenej porušením zmluvných povinností. Oprávnená zmluvná strana má nárok na náhradu škody v rozsahu presahujúcom zmluvnú pokutu. Zmluvné strany sa dohodli, že ak v súvislosti s realizáciou tejto zmluvy poruší Predávajúci svoju zmluvnú povinnosť, zodpovednosť za škodu spôsobenú tým Kupujúcemu bude daná iba v prípade Predávajúcim zavinenej priamej, skutočnej škody, vrátane ušlého príjmu.
6. Kupujúci a Predávajúci prehlasujú, že dojednanie obsahu tohto článku je prejavom ich nespornej vôle a zmluvné strany sú si vedomé prípadných právnych dôsledkov uvedených v tomto článku zmluvy. Vymedzenie rozsahu a predpokladov nároku Kupujúceho na náhradu škody bolo vykonané po zvážení zmluvných strán vychádzajúcom z možných predvídateľných následkov prípadného spôsobenia škody Predávajúcim.

**Čl. 8**

**Vlastnícke právo, nebezpečenstvo škody**

1. Nebezpečenstvo škody na medicínskom zariadení, na ktoré sa vzťahuje táto zmluva, prechádza z Predávajúceho na Kupujúceho v deň podpisu Preberacieho protokolu, obsahom ktorého bude prehlásenie Kupujúceho, že predmet zmluvy preberá bez vád a nedorobkov, ktoré bránia jeho užívaniu.

Vlastnícke právo k predmetu zmluvy prechádza na Kupujúceho dňom jeho odovzdania a prevzatia podpísaním Preberacieho protokolu oboma zmluvnými stranami.

**Čl. 9**

**Odovzdanie a prevzatie medicínskych zariadení**

1. Odovzdania a prevzatia medicínskeho zariadenia sa zúčastní oprávnené osoby Predávajúceho a Kupujúceho v zmysle bodov 3 a 4 čl. 4 zmluvy. O prevzatí medicínskeho zariadenia spíšu zmluvné strany písomný Preberací protokol potvrdzujúci splnenie zmluvných povinností zo strany Predávajúceho.
2. Dňom podpísania Preberacieho protokolu s prehlásením, že predmet odovzdania a prevzatia je bez vád a drobných nedorobkov, ktoré bránia užívaniu predmetu zmluvy, sa považuje medicínske zariadenie za riadne odovzdané.
3. Kupujúci je oprávnený odmietnuť prevzatie medicínskeho zariadenia, ak jeho technické a úžitkové vlastnosti nezodpovedajú špecifikácií uvedenej v prílohe č. 1 zmluvy. Kupujúci je oprávnený odmietnuť prevzatie medicínskeho zariadenia aj v prípade, ak má zjavné vady brániace jeho riadnemu užívaniu. V takom prípade Kupujúci medicínske zariadenie neprevezme a oprávnené osoby zmluvných strán vyhotovia zápisnicu s uvedením takýchto zjavných vád a termínom ich odstránenia. Po odstránení týchto vád sa uskutoční opätovné preberacie konanie.

**Čl. 10**

**Zodpovednosť za vady a záruka za akosť**

1. Záručné podmienky sa riadia ustanoveniami § 422 a nasledujúcich Obchodného zákonníka.
2. Predávajúci zodpovedá za vady predmetu plnenia tejto zmluvy, ktoré má v okamihu, keď prechádza nebezpečenstvo škody na predmete zmluvy na Kupujúceho a za vady, ktoré sa vyskytnú po prevzatí predmetu zmluvy počas záručnej doby. Predávajúci zodpovedá za to, že príslušné medicínske zariadenie bude vyhotovené v súlade so záväzkami tejto zmluvy, podľa technických noriem a všeobecne záväzných právnych predpisov SR a EÚ a že počas záručnej doby bude mať vlastnosti dohodnuté v tejto zmluve.
3. Bližšie podmienky záručného servisu sú upravené v Špecifikácií podmienok záručného servisu, ktorá tvorí prílohu č. 2, ktorá je nedeliteľnou súčasťou tejto zmluvy.

**Čl. 11**

**Licencia**

1. Zmluvné strany sa dohodli, že ku všetkým dielam chráneným autorským zákonom, ktoré dodá Predávajúci Kupujúcemu v rámci dodávky medicínskeho zariadenia podľa tejto zmluvy alebo v rámci poskytovania služieb počas záručnej doby a služieb k dodanému medicínskemu zariadeniu v súlade s čl. 3 bodom 3 zmluvy platí, že Predávajúci dňom podpisu Preberacieho protokolu udeľuje Kupujúcemu nevýhradnú licenciu/sublicenciu na jeho použitie, v neobmedzenom rozsahu, na celú dobu trvania majetkových práv autora a na účel, na ktorý bol softvér alebo dielo vytvorené alebo dodané Kupujúcemu. Predávajúci súhlasí, aby Kupujúci udelil sublicenciu tretím osobám na použitie softvéru alebo diela rovnakým spôsobom, v rovnakom rozsahu, na rovnaký čas a za rovnakých podmienok, ako je licencia/sublicencia udelená na základe tejto zmluvy Kupujúcemu. Licencia/sublicencia sa udeľuje odplatne, pričom odmena za jej poskytnutie, ako aj odmena za udelenie súhlasu na udelenie sublicencie je už zahrnutá v cene dohodnutej v článku 5 tejto zmluvy. Udelená licencia/sublicencia a právo udeliť sublicenciu nebudú skončením platnosti zmluvy dotknuté a licencia/sublicencia udelená podľa tejto zmluvy sa považuje za licenciu/sublicenciu vyplatenú počas celej doby trvania licencie/sublicencie. V prípade ak počas platnosti tejto zmluvy dodá Predávajúci Kupujúcemu upgrade alebo update softvéru/diela, resp. iné zmeny softvéru/diela, alebo ak Predávajúci počas platnosti tejto zmluvy nahradí pôvodne dodaný softvér/dielo novým softvérom/dielom alebo inou verziou (spravidla vyššou verziou) pôvodného softvéru/diela, platí že dodaním takéhoto upgrade, update, alebo dodaním inej zmeny softvéru/diela alebo inej verzie softvéru/diela udelil Predávajúci Kupujúcemu licenciu/sublicenciu k takémuto upgrade, update, inej zmene alebo vyššej verzii v rovnakom rozsahu a za rovnakých podmienok ako bola udelená k pôvodnému softvéru/dielu. Vyššie uvedené ustanovenie sa nevzťahuje na štandardný softvér tretích strán (OEM, krabicový, predinštalovaný na tovare). Pre štandardný softvér tretích strán platia licenčné podmienky výrobcu softvéru.

**Čl. 12**

**Osobitné ustanovenia**

1. Predávajúci nesie plnú zodpovednosť za škody vzniknuté Kupujúcemu v dôsledku nesplnenia zmluvných podmienok.
2. Predávajúci vyhlasuje, že je partnerom verejného sektora v zmysle ustanovenia § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Predávajúci tiež vyhlasuje, že v prípade, ak bude plniť predmet plnenia tejto kúpnej zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto kúpnej zmluvy alebo v čase použitia takéhoto subdodávateľa v registri zapísaní. V prípade, ak počas platnosti tejto kúpnej zmluvy dôjde k právoplatnému výmazu subdodávateľa z registra, je Predávajúci povinný okamžite ukončiť plnenie tejto kúpnej zmluvy prostredníctvom takéhoto subdodávateľa.
3. Zmluvné strany sa dohodli, že ak jedna zmluvná strana podstatne poruší zmluvné podmienky dohodnuté v tejto zmluve, druhá zmluvná strana má právo odstúpiť od zmluvy. Spôsob odstúpenia od zmluvy sa riadi ustanoveniami Obchodného zákonníka v platnom znení.
4. Zmluvné strany za podstatné porušenie tejto zmluvy považujú:
5. ak Predávajúci bude meškať s dodaním medicínskeho zariadenia viac ako 30 dní,
6. ak Kupujúci bude meškať s úhradou splatnej faktúry podľa tejto zmluvy v prospech Predávajúceho dlhšie ako 60 dní,
7. preukázateľné a zavinené dodanie medicínskeho zariadenia v rozpore s podmienkami dohodnutými v tejto zmluve a jej prílohách,
8. neposkytnutie služieb za podmienok dohodnutých v tejto zmluve alebo poskytnutie služieb v rozpore so zmluvne dohodnutými podmienkami v tejto zmluve,
9. neplnenie termínov poskytnutia služieb podľa prílohy č. 2 tejto zmluvy,
10. prípad, kedy Predávajúci oznámi Kupujúcemu, že nie je z objektívnych alebo subjektívnych dôvodov schopný plniť dodávky predmetu zmluvy podľa tejto zmluvy,
11. ak si Predávajúci nesplní povinnosť zápisu v registri partnerov verejného sektora alebo ak bol Predávajúci vymazaný z registra partnerov verejného sektora podľa § 19 ods. 3 a 4 zákona o verejnom obstarávaní,
12. ak počas platnosti tejto kúpnej zmluvy použije Predávajúci subdodávateľa nezapísaného v registri, hoci takýto subdodávateľ mal byť v zmysle ZoRPVS zapísaný v registri, prípadne ak bol subdodávateľ počas plnenia predmetu tejto kúpnej zmluvy vymazaný z registra a Predávajúci ho naďalej používal na plnenie predmetu tejto kúpnej zmluvy ako svojho subdodávateľa,
13. Právne účinky odstúpenia od kúpnej zmluvy nastávajú dňom doručenia písomného oznámenia o odstúpení druhej zmluvnej strane. Odstúpenie od kúpnej zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
14. Predávajúci môže zmeniť ním uvedeného subdodávateľa len s písomným súhlasom Kupujúceho na základe riadneho písomného odôvodnenia potreby takej zmeny.
15. Predávajúci je oprávnený plniť predmet plnenia tejto kúpnej zmluvy prostredníctvom subdodávateľov, tým však nie je dotknutá zodpovednosť Predávajúceho za plnenie predmetu tejto kúpnej zmluvy. Údaje o všetkých známych subdodávateľoch v čase uzatvorenie tejto kúpnej zmluvy uvádza Predávajúci v prílohe č. 5 ku kúpnej zmluve.
16. Predávajúci je povinný Kupujúcemu písomne oznámiť akúkoľvek zmenu údajov u subdodávateľov uvedených v prílohe č. 5, a to bezodkladne po tom, ako sa o tejto skutočnosti dozvie.
17. V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa § 41 ods.3 zákona o verejnom obstarávaní a predmety subdodávok pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
18. Zmluvné strany sa dohodli, že všetky spory, ktoré vzniknú z tejto zmluvy, vrátane sporov o jej platnosti, výklad alebo ukončenie sú zmluvné strany povinné prednostne riešiť najprv vzájomnými zmierovacími rokovaniami a dohodami až následne súdnymi spormi.
19. Zmluva sa spravuje slovenským právnym poriadkom, najmä Obchodným zákonníkom v platnom znení a súvisiacimi právnymi predpismi.
20. Zmluvné strany majú právo ukončiť platnosť tejto zmluvy:

a) dohodou oboch zmluvných strán,

b) písomnou výpoveďou v 2-mesačnej výpovednej lehote aj bez udania dôvodu, pričom výpovedná lehota začína plynúť prvým dňom mesiaca, nasledujúceho po mesiaci v ktorom bude výpoveď doručená druhej zmluvnej strane. Výpoveď musí mať písomnú formu a musí byť doručená druhej zmluvnej strane, inak je neplatná,

c) odstúpením od zmluvy z dôvodov podstatného porušenia ustanovení tejto zmluvy ktoroukoľvek zo zmluvných strán.

1. Kupujúci je oprávnený kedykoľvek jednostranne započítať na zaplatenie ceny dodávky splatné alebo nesplatné zmluvné pokuty, sankcie, náhradu škody a/alebo iné nároky, ktoré má voči Predávajúcemu podľa tejto zmluvy.
2. Zmluvné strany sa dohodli, že Predávajúci nie je oprávnený postúpiť pohľadávky, ktoré mu vzniknú z tohto zmluvného vzťahu, podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) tretím osobám bez predchádzajúceho súhlasu Kupujúceho. Právny úkon, ktorým budú postúpené pohľadávky v rozpore s dohodou Kupujúceho podľa predchádzajúcej vety tohto ustanovenia zmluvy, je podľa § 39 Občianskeho zákonníka neplatný. Súhlas Kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.
3. Podstatnú súčasť tejto zmluvy a základ pre jej naplnenie a výklad tvoria nasledovné podklady a pravidlá:

a) všetky platné právne predpisy,

b) slovenské technické normy,

c) právnymi predpismi zakotvené ustanovenia ochrany pracovníkov a bezpečnosti práce,

d) predpisy spracovania, osvedčenia o schválení, smernice a odporúčania výrobcov a zhotoviteľov materiálov, pričom pri rozporoch z hľadiska súčastí tejto zmluvy platí pojem dokladu uvedeného v hore uvedenom slede na prvom mieste, prednosť patrí však každej časovo neskôr uzatvorenej dohode oproti predchádzajúcej.

**Článok 13**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.
5. Zmluvné strany sa zaväzujú a súhlasia s tým, že v prípade, ak konanie Predávajúceho, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto zmluvy a súčasne dôvodom na okamžité odstúpenie Kupujúceho od zmluvy, pričom Predávajúci je povinný nahradiť Kupujúcemu všetku škodu, ktorá mu v dôsledku takéhoto konania alebo v súvislosti s odstúpením od zmluvy vznikla.

**Čl. 14**

**Záverečné ustanovenia**

1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
2. Akékoľvek zmeny a doplnky tejto zmluvy budú vykonávané formou písomných dodatkov potvrdených obidvoma zmluvnými stranami. Uvedené sa netýka:

a) zmeny kontaktných osôb uvedených v bodoch 4 a 5 článku 4 kúpnej zmluvy, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane,

b) zmeny prílohy č. 5, ktorú môže meniť Predávajúci postupom podľa článku 12 bodu 8 tejto kúpnej zmluvy.

1. Táto kúpna zmluva sa uzatvára na dobu určitú, a to do doby splnenia jej predmetu, t.j. do doby dodania predmetu zmluvy a uplynutia záručnej doby na predmet zmluvy.
2. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v centrálnom registri zmlúv v zmysle ustanovenia § 47a zákona č. 40/1964 Zb. Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvu a jej prípadné dodatky zverejňuje Kupujúci.
3. Táto zmluva je vyhotovená v piatich (5) origináloch, z ktorých Predávajúci dostane dva (2) originály a Kupujúci tri (3) originály.
4. Zmluvné strany prehlasujú, že zmluvu uzavreli slobodne a vážne, zmluva nebola uzatvorená v tiesni ani za nápadne nevýhodných podmienok. Zmluvné strany vyhlasujú, že si text tejto zmluvy riadne a dôsledne prečítali, porozumeli jej obsahu a právnym účinkom z nej vyplývajúcim a na znak súhlasu s jej obsahom a záväzkami obidvoch zmluvných strán ju osoby oprávnené k podpisu vlastnoručne podpísali. Ich zmluvné prejavy sú dostatočne jasné, určité a zrozumiteľné.
5. Zmluvné strany sa výslovne dohodli, že ak je, alebo sa stane niektoré ustanovenie tejto zmluvy neplatným alebo neúčinným, táto neplatnosť či neúčinnosť sa nedotýka ostatných ustanovení tejto zmluvy. Zmluvné strany sa zaväzujú, že také neplatné alebo neúčinné ustanovenie bude nahradené na základe dohody ustanovením platným, s rovnakým významom.
6. Neoddeliteľnou súčasťou tejto zmluvy sú tieto prílohy:

Príloha č.1 - Podrobná špecifikácia medicínskeho zariadenia

Príloha č. 2 - Špecifikácia podmienok záručného servisu

Príloha č. 3 - Návrh úspešného uchádzača na plnenie kritérií na predmet zákazky/zmluvy

Príloha č. 4 - Povolenie Úradu verejného zdravotníctva Slovenskej republiky alebo príslušného orgánu radiačnej ochrany na predaj zdroja ionizujúceho žiarenia, na ktorého používanie je potrebné oznámenie, registrácia alebo povolenie v zmysle § 28 ods. 6 písm. a) zákona č. 87/2018 Z. o radiačnej ochrane a o zmene a doplnení niektorých zákonov

Príloha č. 5 - Zoznam subdodávateľov

Príloha č. 6 - Klientske pracovisko predávajúceho - tzv. „Hodine", „Helpdesk", „Call centrum"

V Bratislave, dňa V ................................., dňa

Za Kupujúceho: Za Predávajúceho:

................................................ ........................................................

**Príloha č. 1** **Podrobná špecifikácia medicínskeho zariadenia**

**Príloha č. 2**

**Špecifikácia podmienok záručného servisu**

**Špecifikácia práv a povinností zmluvných strán**

1. Predávajúci poskytuje na predmet zmluvy a všetky jeho súčasti komplexnú záruku v trvaní 24 mesiacov odo dňa, kedy je zariadenie uvedené do prevádzky. Túto skutočnosť, t.j. uvedenie zariadenia do prevádzky a začiatok plynutia záručnej doby potvrdí dodací list (Preberací protokol) podpísaný oboma zmluvnými stranami, t.j. predávajúcim a kupujúcim, resp. ich oprávnenými zástupcami. Komplexná záruka predstavuje súbor opatrení, ktoré bude v rámci ceny za predmet zmluvy vykonávať predávajúci po dobu trvania záručnej doby na predmete zmluvy za účelom bezporuchovej prevádzky predmetu zmluvy a za účelom udržania všetkých parametrov uvedených v technickej špecifikácií predmetu zmluvy. Opatreniami sa rozumie najmä, nie však výlučne:

* oprava vád a porúch predmetu zmluvy, t.j. uvedenie predmetu zmluvy do stavu plnej využiteľnosti vzhľadom k jeho technickým parametrom,
* dodávka a výmena všetkých potrebných náhradných dielov a súčiastok v prípade ich poruchy, ktoré sami o sebe majú kratšiu dobu životnosti, alebo kratšiu záručnú dobu, ako je záručná doba poskytovaná predávajúcim,
* vykonanie štandardných vylepšení predmetu zmluvy podľa rozhodnutia predávajúceho, vrátane vykonania aktualizácií, t.j. update softwarového vybavenia predmetu zmluvy,
* dodávky a zabudovanie náhradných dielov, ktoré sú potrebné k riadnej a bezporuchovej prevádzke predmetu zmluvy, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,
* vykonanie validácií a kalibrácií zariadenia (resp. jeho relevantných častí),
* vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, pričom poslednú takúto kontrolu je predávajúci povinný vykonať mesiac pred uplynutím záručnej doby a bezplatne odstrániť všetky zistené vady a nedostatky s výnimkou vád uvedených v nasledujúcom bode 2 tejto prílohy č. 2,
* vykonanie ďalších servisných úkonov a činností v súlade s príslušnou právnou úpravou a aplikovateľnými normami,
* práce (servisné hodiny) a dojazdy servisných technikov predávajúceho do miesta inštalácie predmetu zmluvy v rámci zabezpečenia záručného servisu,
* vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu zariadenia, ak takáto oprava je nevyhnutná za účelom zabezpečenia prevádzky SPECT/CT, vrátane generálnej opravy,
* technicko-organizačná pomoc a poradenstvo pri prevádzkovaní SPECT/CT v rozsahu najviac 10 hodín v jednom kalendárnom mesiaci. V prípade poradenstva sa jedná o pracovný čas 8:00-16:30 počas pracovných dní.

Uvedená záručná doba sa automaticky predlžuje o dobu, po ktorú nemohol byť predmet zmluvy využívaný na účel, na ktorý je určený a to z dôvodov na ktoré sa vzťahuje záruka.

1. Záruka sa nevzťahuje na vady, ktoré spôsobí kupujúci neodbornou manipuláciou resp. používaním v rozpore s návodom na obsluhu. Záruka sa tiež nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu.
2. Predávajúci je povinný počas trvania záručnej doby odstrániť vady v nasledujúcich lehotách od nástupu na opravu:
   1. oprava vady, pri ktorej nie je potrebná dodávka náhradného dielu:

**48 hodín**

**72 hodín**

* 1. oprava vady s dodávkou náhradného dielu:

1. Servisný technik predávajúceho je povinný nastúpiť na odstránenie vady v mieste inštalácie predmetu zmluvy **do 24 hodín** od nahlásenia v pracovný deň medzi 7:00 a 16:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas mimopracovného dňa. V prípade, ak odstránenie vady nevyžaduje príchod servisného technika predávajúceho do miesta inštalácie SPECT/CT, je predávajúci oprávnený začať odstraňovať vadu formou vzdialeného prístupu v lehote najneskôr do 12 hodín od nahlásenia v pracovný deň medzi 7:00 a 16:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas mimopracovného dňa.
2. Kupujúci je oprávnený vadu, ktorú zistí na SPECT/CT počas záručnej doby, nahlásiť predávajúcemu prostredníctvom klientskeho pracoviska predávajúceho uvedeného v prílohe č. 6 tejto zmluvy. V prípade ak komunikačným kanálom klientskeho pracoviska predávajúceho je emailová komunikácia, za moment nahlásenia vady sa považuje moment prijatia emailovej správy predávajúcim. V prípade ak komunikačným kanálom klientskeho pracoviska predávajúceho je fax, za moment nahlásenia vady sa považuje moment prijatia faxovej správy predávajúcim. V prípade ak komunikačným kanálom klientskeho pracoviska predávajúceho je telefónna linka, za moment nahlásenia vady sa považuje moment spätného telefonického alebo emailového potvrdenia kupujúcemu a jeho evidencia, vrátane mena oznamovateľa, telefónneho čísla pre potvrdenie a stručného opisu vady.
3. V prípade použitia emailovej správy kvôli nedostupnosti telefónnej linky, ktorú tvrdí kupujúci, je predávajúci povinný preukázať, že telefónna linka bola dostupná, pokiaľ nebude súhlasiť s tvrdením kupujúceho o nedostupnosti tejto linky. Predávajúci nenesie zodpovednosť za nedostupnosť telefónnej linky v prípade, ak dôjde k výpadku poskytovaných telekomunikačných služieb a predávajúci túto skutočnosť preukáže kupujúcemu. Kupujúci je oprávnený k telefonickému hláseniu podporne nahlásiť nefunkčnosť alebo vadu zariadenia tiež zaslaním emailovej správy na vyššie uvedenú emailovú adresu predávajúceho.
4. Predávajúci je povinný nastúpiť na odstránenie vady a túto vadu odstrániť a uviesť predmet zmluvy do bežnej prevádzky v lehotách uvedených v bodoch 3.1, 3.2 a v bode 4. tejto Prílohy č. 2. V prípade nedodržania niektorej z uvedených lehôt, má kupujúci právo požadovať od predávajúceho za každé jedno porušenie zmluvnú pokutu za nedodržanie lehôt spojených so zárukou v nasledujúcej výške:
5. nedodržanie lehoty príchodu servisného technika alebo nezačatie odstraňovania vady formou vzdialeného prístupu podľa bodu 4 tejto Prílohy č. 2:

100 eur za každú začatú hodinu omeškania,

1. nedodržanie lehoty na odstránenie vady podľa bodu 3.1 tejto Prílohy č. 2:

100 eur za každú začatú hodinu omeškania,

1. nedodržanie lehoty na odstránenie vady podľa bodu 3.2 tejto Prílohy č. 2: 100 eur za každú začatú hodinu omeškania.
2. Zmluvné strany sa dohodli, že predávajúci je povinný zabezpečiť minimálnu dostupnosť prevádzky každého ním dodaného SPECT/CT zariadenia podľa tejto zmluvy na úrovni aspoň D = 95 %.

Výpočet parametra D — dostupnosti prevádzky SPECT/CT zariadenia je nasledovná:

(T - V)

D = x 100

T

D — dostupnosť prevádzky SPECT/CT zariadenia v percentách

T — počet prevádzkových hodín za sledované obdobie jedného kalendárneho roka prevádzky SPECT/CT, počítané ako počet pracovných dní v roku \* 24 hodín v prípade SPECT/CT prístroja.

V — výpadok prevádzky SPECT/CT zariadenia v hodinách počas sledovaného obdobia jedného kalendárneho roka prevádzky SPECT/CT, pričom výpadkom prevádzky SPECT/CT zariadenia sa rozumie taký prevádzkový stav SPECT/CT zariadenia, kedy v dôsledku výskytu vady na tomto zariadení je nedostupná alebo chybná funkčnosť jednej alebo viacerých funkcionalít SPECT/CT zariadenia nevyhnutných na jeho používanie dohodnutým spôsobom popísaným v dodanej prevádzkovej dokumentácii, pričom chybná alebo nedostupná funkcionalita má negatívne dopady na činnosť kupujúceho a SPECT/CT zariadenie nie je možné použiť na vyhotovovanie obrazových záznamov o pacientoch vôbec alebo v požadovanej kvalite.

1. Zmluvné strany sa dohodli, že v prípade nedodržania minimálnej dostupnosti prevádzky SPECT/CT zariadenia uvedenej v bode 8. tejto prílohy, má kupujúci právo uplatniť nárok na náhradu škody a ušlého príjmu v tomto rozsahu:

Ak D je v danom kalendárnom roku menej ako 95 % vzniká kupujúcemu nárok na náhradu škody a ušlého príjmu vypočítaného dosadením hodnôt do nasledovného vzorca:

N = (DD - DV) x PV x PP,

v ktorom

N je výška nároku na náhradu škody a náhradu ušlého príjmu v eurách,

DD je 95 % počtu dní, počas ktorých má byť zariadenie v kalendárnom roku dostupné, podľa opisu z bodu 8.

DV je počet všetkých kalendárnych dní výpadku.

PV je priemerný denný počet výkonov, ktorý sa určí ako počet výkonov, ktoré boli na zariadení urobené a vyúčtované za čas trvania prevádzky zariadenia počas príslušného kalendárneho roka,

PP je priemerná platba za 1 výkon urobený na zariadení v eurách prijatá kupujúcim, ktorá sa určí ako podiel počtu výkonov urobených na zariadení v príslušnom kalendárnom roku a súčtu sumy prijatých platieb za všetky výkony urobené na zariadení v príslušnom kalendárnom roku.

Uplatnenie nároku na náhradu škody a ušlého príjmu sa uplatňuje na základe vyhodnotenia dostupnosti prevádzky SPECT/CT zariadenia vždy za predchádzajúci kalendárny rok trvania kúpnej zmluvy. Prvým obdobím, za ktoré sa vyhodnocuje dostupnosť prevádzky SPECT/CT zariadenia je obdobie začínajúce kalendárnym dňom nasledujúcim po dni nasadenia SPECT/CT zariadenia do prevádzky a končiace 31. decembrom kalendárneho roka v ktorom bolo SPECT/CT zariadenie nasadené do prevádzky. Nasledujúce obdobia vždy začínajú 1. januárom daného kalendárneho roka platnosti kúpnej zmluvy a končia 31. decembrom daného kalendárneho roka alebo dňom ukončenia platnosti kúpnej zmluvy ak zmluva skončí platnosť pred 31. decembrom daného kalendárneho roka.

1. Pri vyhodnocovaní nedostupnosti prevádzky SPECT/CT zariadenia sa do nedostupnosti SPECT/CT zariadenia nebude počítať doba, počas ktorej je nedostupnosť spôsobená:

* nezabezpečením požadovanej súčinnosti a vhodných prevádzkových podmienok zo strany kupujúceho (výpadok elektrickej energie, teroristický útok, vyššia moc, nesprístupnenie SPECT/CT zariadenia bez zbytočného odkladu po príchode servisného technika predávajúceho a pod.),
* vandalizmom, neoprávneným používaním SPECT/CT zariadenia, jeho používaním v rozpore s návodom na obsluhu a údržbu, v dôsledku vyššej moci
* čiastkovým výpadkom SPECT/CT zariadenia alebo jeho úplným odstavením spôsobeným konaním zo strany kupujúceho alebo akejkoľvek tretej osoby,
* odstavením SPECT/CT zariadenia z dôvodu vopred plánovanej prehliadky, údržby alebo profylaktiky, ak túto skutočnosť oznámil predávajúci kupujúcemu minimálne 10 kalendárnych dní vopred, pričom do doby nedostupnosti SPECT/CT zariadenia sa započíta v tomto prípade len doba nevyhnutná na výkon takejto prehliadky, údržby alebo profylaktiky, maximálne však v dĺžke akú predávajúci oznámil kupujúcemu pri oznamovaní potreby vykonania takejto prehliadky, údržby alebo profylaktiky a ak takúto dobu predávajúci neoznámil kupujúcemu vopred tak maximálne doba v dĺžke 5 hodín

1. Zmluvné strany sa dohodli, že parameter D — dostupnosti prevádzky SPECT/CT zariadenia vo výške 95 %, uvedený v bode 8 tejto prílohy je stanovený ako minimálny parameter a predávajúci a kupujúci sa môžu v kúpnej zmluve dohodnúť aj na vyššej hodnote tohto parametra s tým, že primerane sa posunie aj pásmo uvedené v bode 9 tejto prílohy určené pre účely uplatnenia náhrady škody a ušlého príjmu v prípade nedodržania tohto parametra

**Príloha č. 3**

**Návrh na plnenie kritéria na vyhodnotenie ponúk**

**Príloha č. 4**

**Povolenie Úradu verejného zdravotníctva Slovenskej republiky v zmysle zákona č. 355/2007 Z. z.** **o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov**

**Príloha č. 5**

**Zoznam subdodávateľov:**

**Predávajúci:**

Názov: [●]

Sídlo: [●]

IČO: [●]

týmto vyhlasujem, že v rámci dodania tovaru: Nákup medicínskeho zariadenia SPECT/CT (gama kamery) pre Onkologický ústav sv. Alžbety, s.r.o. ako Kupujúceho

* nebudem využívať subdodávky a celé plnenie zabezpečím sám.\*
* budem využívať subdodávky v nasledovnom rozsahu:\*

\* (nechodiace sa prečiarknite)

|  |  |  |  |  |  |
| --- | --- | --- | --- | --- | --- |
|  | Subdodávateľ  (obchodné meno, sídlo alebo miesto  podnikania, IČO, registrácia) | Osoba/osoby oprávnené konať v mene subdodávateľa  (meno a priezvisko, bydlisko, dátum narodenia) | Popis dodávok  vykonávaných  subdodávateľom | Podiel plnenia  zmluvy v % z  celkového  objemu | Podiel plnenia  zmluvy vo  finančnom  vyjadrení v EUR |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |

Príloha č. 6

Klientske pracovisko predávajúceho - tzv. „Hodine", „Helpdesk", „Call centrum"

- garantujeme funkčnosť a prevádzku tohto klientskeho pracoviska 24 hodín denne a 7 dní v týždni